ב-26 בפברואר הודיעה גיאורגיה על מקרה ראשון של הדבקה בנגיף הקורונה בשטחה. מדובר בגבר בן 50, שחזר למדינה לאחר ביקור באיראן. הוא אושפז בבית החולים למחלות זיהומיות בטביליסי. הוא חזר לגבול גאורגיה דרך אזרבייג'ן במונית.
ב-27 בפברואר רשויות דרום אוסטיה סגרו את נקודת המעבר של קרטסמני באימרתי כדי למנוע כניסת גאורגים להיכנס לשטחה מתוך פחד לפרוץ הנגיף בה. בנוסף על כך, חברת תעופת הלואו-קוסט ההונגרית, וויז אייר הודיעה על הקטנת תדירות הטיסות ליעדים איטלקים, כולל ביטול מלא של טיסות למילאנו.
ב-28 בפברואר דווח כי רוסיה שלחה חטיבות סניטריות ניידות כדי לסייע לאבחזיה להתמודד עם הנגיף, בשל סירוב סוחומי לשתף פעולה עם טביליסי בנוגע להתפרצות הקורונה.
ב-29 בפברואר הודיע ראש ממשלת גאורגיה, גיאורגי גאחאריה על סגירת כל בתי הספר, גני הילדים והאוניברסיטאות ברחבי המדינה עד 16 במרץ.
ב-6 במרץ הודיעה ממשלת גאורגיה על השעיית הטיסות לאיטליה עקב התפשטות הנגיף במדינה.
ב-11 במרץ הודיעה גאורגיה כי כל בתי הספר, הגנים והאוניברסיטאות בכל רחבי המדינה יישארו סגורים עד 1 באפריל 2020.
ב-12 במרץ פנתה נשיאת גאורגיה, סלומה זוראבישווילי לתקשורת וקראה לשלווה ואחדות בעם הגאורגי.
ב-14 במרץ דווח כי ראש ממשלת גאורגיה, גאורגי קרחריה שוחח עם ראש ממשלת אזרבייג'ן, עלי אסדוב וראש ממשלת ארמניה, ניקול פשיניאן וסיכם עמם על סגירת הגבולות המשותפים עמן גובלת המדינה עם ארמניה ואזרבייג'ן. לא יוטלו מגבלות על העברת מטענים וסחורות.
ב-15 במרץ הודיעה גאורגיה כי הוא סוגרת את גבולותיה המשותפים עם רוסיה לכניסת מבקרים עקב התפרצות נגיף הקורונה.
ב-16 במרץ הודיע דובר ממשלת גאורגיה, עיראקלי צ'יקובאני על צעדים והמלצות מיוחדות. ממשלת גאורגיה אסרה על כניסתם של כל האזרחים הזרים לגאורגיה למשך שבועיים. מועצת התיאום המליצה לכל האזרחים הקשישים בגיאורגיה להימנע מהתכנסויות המוניות ולהתבודד. הממשלה המליצה לבתי הקפה, מסעדות וברים להעניק ללקוחות שירותי טייק-אווי. בנוסף על כך, הממשלה הפיצה מסר מיוחד לכל הטלפונים בגאורגיה והודיעה לאוכלוסייה על צעדים והמלצות בנוגע למאבק בנגיף הקורונה.
ב-19 במרץ הודיע ראש ממשלת גאורגיה על סגירת כל החנויות ברחבי המדינה את כל אתרי הנופש החורפיים, המסעדות, בתי הקפה, מועדוני הלילה, חדרי הכושר ובריכות השחייה, ואסר על הפעלת מיניבוסים.
ב-30 במרץ הודיע ראש ממשלת גאורגיה, גיאורגי קחריה על עוצר בכל רחבי המדינה עקב התפרצות נגיף הקורונה אשר יתחיל ב-31 במרץ ועד סיום מצב החירום הלאומי שהוכרז ברחבי המדינה עד 21 באפריל. העוצר יהיה בתוקף בין השעות 9 בערב ל-6 בבוקר שביום למחרת. התחבורה הציבורית במדינה תושעה ומספר האנשים שיוכלו לנסוע ברכב אחד כולל מוניות יוגבל לשלושה אנשים. התקהלות של למעלה משלושה אנשים תאסר, למעט בחנויות אשר הוגדרו חיוניות ועל האזרחים לשמור על מרחק של שני מטר ביניהם. אנשים מעל גיל 70 יאסרו לצאת מבתיהם למעט למקומות הקרובים לבתיהם שהוגדרו חיוניים כמו סופרמקרטים ובתי חולים. מחסומים להקרנה תרמית של אזרחים יוקמו בטביליסי, כותאיסי, באטומי, פותי, רוסתווי, זוגדידי וגורי. אזרחים ידרשו להחזיק ברשתם כל הזמן תעודת זהות או דרכון לצורך זיהוי.
ב-3 באפריל שדות התעופה המאוחדים של גאורגיה דיווחו על ירידה של 30% בשנה בהיקף התעבורה בשדה התעופה בין ינואר למרץ 2020. הירידה במספר הנוסעים נגרמה כתוצאה מהשעיית התעבורה האווירית העולמית, כולל בגאורגיה.
ב-4 באפריל הודיעה גאורגיה על מקרה מוות ראשון בשטחה כתוצאה מהידבקות בנגיף הקורונה. הקורבן היא אישה בת 79.
ב-14 באפריל הוחלט על סגר טביליסי, כותאיסי, באטומי ורוסתווי. הוחלט על הסרתו אחרי כחודש.
ב-25 באפריל הודיעה גאורגיה כי כל בתי הספר, הגנים והאוניברסיטאות ברחבי המדינה ימשיכו להיות סגורים עד 1 בספטמבר 2020.
ב-14 במאי, הוחלט לשנות את הגבלת ההתקהלות ל-10 במקום 3, החל מ-18 במאי. למחרת, הוחלט לסיים את מצב החירום ב-22 במאי.
ב-27 במאי, הודיעה גאורגיה על מועדים של חזרת התחבורה הציבורית ושל פתיחת עסקים שונים כמו מסעדות ומלונות בכפוף להנחיות.
השפעה על הכלכלה הגאורגית.
התפרצות נגיף הקורונה בגאורגיה גרם לתנודות קלות והשפיע על הכלכלה הגאורגית. הסימנים הראשונים למשבר הנגיף כבר ניכרים: 10 מלונות נסגרו, 90 אחוז מההזמנות בוטלו, מספר הנוסעים בשדות תעופה בגאורגיה פחת, מספר המטיילים הבינלאומיים המבקרים בגאורגיה פחת גם כן ושער המטבע הלאומי, הלארי הגאורגי פחת גם הוא.
שער המטבע הלאומי ומחירי הנפט.
הבנק הלאומי של גאורגיה (NBG) פרסם היום הצהרה בה נאמר כי הירידה שנערכה לאחרונה בשער החליפין קשור לחוסר הוודאות שנגרם כתוצאה מהתפרצות נגיף הקורונה שהועבר לשווקים הפיננסיים דרך אפיק הציפייה.
ב-NBG אמרו כי סיבה נוספת לירידת הגידול בהרבה היא ירידת מחירי הנפט הבינלאומיים. הירידה במחירי הנפט הבינלאומיים מצביעה על ירידת הביקוש הזר מצד שותפי הסחר של גאורגיה על ידי ייצוא נפט ועל ירידה אפשרית בהעברות הכספים. כתוצאה מכך, גדלו הסיכונים לצמצום תזרימי המט"ח, אשר באו לידי ביטוי בשוק המט"ח דרך אפיק הציפיות.
לעומת זאת, עקב מגבלת הטיסות האוויריות, יצומצם יצוא המטבע מגאורגיה למדינות זרות, כמו כן יופחת ייבוא שירותי התיירות, שישפיע לטובה על שער החליפין. במקביל הופחתה משמעותית ההסתמכות של גאורגיה על תשלומים ממדינות יצואניות נפט, שהיא גם גורם חיובי.
תיירות.
גאורגיה השעתה את הטיסות עם סין, איראן ואיטליה כדי להימנע מהתפשטות נגיף הקורונה.
בפברואר אמרה שרת הכלכלה הגאורגית, נטלה טורנבה , כי ענף התיירות של גאורגיה יאבד כ-10.75 מיליון דולר בעקבות איסור הנסיעות עקב התפרצות הנגיף.
בתי מלון, מסעדות, סוכנויות תיירות ומפעילי תיירות דורשים מהממשלה לדחות את מס התקציב והלוואות הבנקאות. בינתיים, מגזר האירוח של גאורגיה מנסה למזער את העלויות בגלל ירידה חדה בהכנסות.
ראש ממשלת גאורגיה, גאורגי קחריה, וקציני המנכ"ל של הבנקים המסחריים חתמו על הסכם ב-11 במרץ, שיביאו לתכנון פעולה שתומך במגזר התיירות.
אסתר בירנבאום
אסתר (אמי) בירנבאום (23 ביוני 1928 – 17 באפריל 1948) הייתה שחיינית ארץ ישראלית, סגנית אלופת ארץ ישראל (1946 ו-1947) במשחה ל-100 מטר חזה. נהרגה בשיירת הדסה.
ביוגרפיה.
בירנבאום נולדה וגדלה בווינה, אוסטריה, בתם של אוללי וריכרד בירנבאום. אביה היה עורך דין. בשנת 1939, לאחר סיפוח אוסטריה לגרמניה הנאצית, עלתה לארץ ישראל לבדה, במסגרת עליית הנוער והתגוררה אצל קרובים ומכרים בתל אביב. למדה בבית-הספר תל-נורדאו בתל אביב ובבית הספר התיכוני למסחר, במגמה ריאלית, לאחר שקיבלה מלגת לימודים. היא הייתה חברה בארגון המתמטיקאים בארץ ישראל. לאחר מלחמת העולם השנייה התברר לה שהוריה נרצחו במחנה ריכוז ביוגוסלביה. היא השתתפה בקורסים חיילות גיוס מיוחד (חג"ם) בכפר ויתקין, בגדנ"ע ובחי"ש של הגנה.
בירנבאום התאמנה בקבוצת השחייה של ברית מכבים עתיד. באליפות ארץ ישראל שנערכה בבת גלים בחיפה 1946 זכתה בירנבאום במדליית כסף במשחה ל-100 מטר חזה, אחרי רות המרמן שקבעה תוצאה של 1:42.4 דקות ולפני שטרימר, שתיהן חברותיה למועדון השחייה.
באליפות ארץ ישראל שנערכה בחולון בנובמבר 1947 זכתה בירנבאום במדליית כסף במשחה ל-100 מטר חזה, אחרי רות המרמן (1:45.8 דקות).
היא התקבלה ללימודי כימיה באוניברסיטה העברית בירושלים. לאחר החלטת העצרת הכללית של האו"ם ב-29 בנובמבר 1947 על תוכנית החלוקה היא השתתפה בשמירה בעיר העתיקה בירושלים ובהר הצופים. בהמשך היא צורפה לפלוגת סטודנטים שהועברה לחיל מדע (חמ"ד) בירושלים.
ב-22 בפברואר 1948 הוצאה בירנבאום מתחת להריסות הבתים ללא פגע בפיגוע ברחוב בן-יהודה, אך כחודש ושלושה שבועות לאחר מכן, ב-13 באפריל היא נהרגה בשיירת הדסה, שהותקפה על ידי מארב ערבי בשייח' ג'ראח בדרך להר הצופים. היא ישבה באחד משני האוטובוסים שהועלו באש על ידי הערבים.
בירנבאום נקברה בקבר אחים בבית הקברות סנהדריה, מאחר שגופתה לא זוהתה.
הנצחה.
במשך כארבעה עשורים נערך מפעל העשרה בבריכת גלי גיל ברמת גן, שכלל תשע תחרויות שחייה ומשחק כדורמים לזכרם של עשרה מהרוגי מלחמת העצמאות שחייני מכבי. המשחה ל-100 מטר חזה נערך לזכרה, המשחה שבו הצטיינה.
התאחדות תעשיית היהלומים הישראלית
דג טיגריס
דג טיגריס (שם מדעי: Hydrocynus) הוא סוג של דגי גרם בני משפחת האלסטיים. אלו הם דגים טורפים מהירים והגדולים שבבני סדרת החריתאים, בה גם דגי הפיראנה. הם מצויים בטבע בנהרות טרופיים באפריקה שמדרום לסהרה כולל אגן הקונגו. דגים אלה תוארו לראשונה בידי החוקר ז'ורז' קיווייה ב-1816 ומשמעות שמם הוא מיוונית עתיקה: "ὕδωρ" - מים ו-"κύων" - כלב, כלומר: "כלבי מים", עקב מבנה הניבים הגדולים והחדים שלהם. מסיבה זו הם מכונים גם בשם: "טיגריס הנהר".
דגים אלה יכולים להגיע לגודל של מעל 1.5 מטר ולשקול מעל 50 קילוגרם. הם גדולים ובעלי לסתות בולטות מלאות שיניים מחודדות המשמשות לקריעת בשר. עם זאת לרוב מזונם מורכב רק מדגים אחרים, כשכבר תועדו מקרים של טריפת עופות קטנים.
עקב גודלם חלק מהמינים הם דגי ספורט מבוקשים בכמה מנהרות אפריקה והם מושכים תיירים ומהווים הכנסה כלכלית למקומיים. באזורים אחרים הם נחשבים למזיקים גדולים הטורפים ביעילות להקות דגים.
אגן האוקוונגו
אורי זייפרט
אורי זייפרט (נולד ב-1969) הוא קצין צה"ל במילואים בדרגת תת-אלוף, כיהן כמפקד בסיס תל נוף.
שירותו הצבאי.